คือมีอะไรกับแฟนแต่ถุงยางขาดแต่ยังไม่เสร้จพอรู้ตัวเลยรีบเอาออกแบบนี้จะท้องไหมครับ
สวัสดีค่ะ การมีเพศสัมพันธ์โดยป้องกันด้วยถุงยางอนามัย แต่ถุงยางอนามัยมีการขาดหรือรั่วนั้น อาจทำให้เกิดการตั้งครรภ์ขึ้นมาได้ แม้จะยังไม่มีการหลั่งก็ตาม เพราะก่อนจะมีการหลั่งจริง อาจมีน้ำอสุจิเล็ดลอดออกมาได้ค่ะดังนั้นในกรณีนี้ อาจจะต้องใช้ยาคุมฉุกเฉินร่วมไปด้วยเพื่อป้องกันการตั้งครรภ์ โดยกินภายใน 72 ชั่วโมงหลังมีเพศสัมพันธ์ และกินให้ครบและตรงเวลาตามข้างฉลากกำหนด หากใช้ยาอย่างถูกต้องจะช่วยลดโอกาสการตั้งครรภ์ลงไปได้อีกประมาณ 80-90% ค่ะและควรสังเกตรอบเดือนในช่วงปลายเดือนอีกครั้ง หากมาช้ากว่า 35 วันจากครั้งก่อน ควรซื้อชุดตรวจครรภ์ทางปัสสาวะมาตรวจเองเบื้องต้น หรือไปยืนยันผลที่รพ.อีกครั้งค่ะ